Billy Wells

**William Prescott Wells** (født 7. desember 1931 i Menominee i Michigan, død 25. desember 2001 i Altadena i California) var en halfback i amerikansk fotball som spilte for Washington Redskins, Pittsburgh Steelers og Philadelphia Eagles i National Football League (NFL) og for Boston Patriots i American Football League (AFL). I college spilte Wells for Michigan State University, og han ble draftet i femte runde av NFLs draft i 1954.

## Tidlig liv
Wells ble født i 1931 i Menominee i Michigan. Han tilbrakte flere år i California som barn mens moren jobbet som tegneserieskaper for Disney Productions. Familien flyttet deretter tilbake til Menominee. Han begynte å spille amerikansk fotball i syvendeklasse og ledet Menominee Maroons til et sammenlagtresultat på 19–4–1 over tre år.

## Michigan State
Han gikk på Michigan State College hvor han spilte college football fra 1951 til 1954. I løpet av hans tre år som kampstarter vant skolelaget Sparteans den nasjonale tittelen i 1951 (9–0) og 1952 (9–0) samt Big Ten conferencen og Rose Bowl med et sesongresultat på 9–1 i 1953. Wells hadde 1 293 yards på løp for i snitt 5,4 yards per løp. I Rose Bowl 1954 ledet han laget til en comebackseier, da laget lå under 14–7 til halftime. Han scoret til slutt kampens siste poeng på et 62-yard punt return.

## Profesjonell karriere
Washington Redskins draftet Wells i femte runde som #56 totalt av NFLs draft i 1954. I hans første sesong stilte han til start som høyre halfback i alle seriekampene, og hadde 516 yards på 100 løp for i snitt 5.2 yards per løp. Han tok også imot 19 pasninger for 295 yards. Etter 1954-sesongen ble han valgt ut til Pro Bowl, ble utnevnt Redskins’ beste spiller i 1954, og ble nummer to i avstemningen for NFL Rookie of the Year.

Wells stod over 1955-sesongen da han tjenestegjorde i USAs luftforsvar. På høsten i 1955 spilte han for Bolling Air Force Base.

Wells var tilbake med Redskins i november 1956. Han stilte til start i sesongens syv siste kamper og hadde 185 yards på løp og 86 fra mottakelser. Han spilte kun én kamp for Washington i 1957 før han ble byttet til Pittsburgh Steelers. Han spilte ti kamper for Steelers med 532 yards på løp og 89 fra mottakelser.

Han forsøkte å gjøre et comeback med San Diego Chargers, men annonserte i august 1960 at han skulle legge opp. Han signerte deretter med Boston Patriots og spilte 12 kamper i 1960-sesongen.

## Senere liv
Etter spillerkarrieren bodde Wells i Manhattan Beach og senere Altadena i California. Han fikk tre barn: Chris Wells, Becca Rosen og Scottie Wells. I 1961 startet Wells et Dixieland-band under navnet Billy and His Bachelors som spilte under arrangementer i Sør-California. Wells spilte banjo og var bandets vokalist. Han hadde også roller i et par TV-serier, inkludert noen episoder av *[[Manhunt (TV-serie, 1959)|Manhunt]]* og *[[Alfred Hitchcock presenterer]]*. Han var også eieren av filmselskapet William Wells Productions, som produserte blant annet filmen «The Outlaw Legacy» med Rory Calhoun og Marty Robbins. Han var også sportskommentator i Chicago i en periode og jobbet som supervisor for et vekterselskap.

Wells døde i 2001, 70 år gammel, i sitt hjem i Altadena.

## Referanser


## Eksterne lenker
* 
*